Mesjė 46
Mesjė 46 (M46, NGC 2437) – padrikasis spiečius, esantis Laivagalio žvaigždyne. Nuotolis iki jo yra 5400 šviesmečių. Regimasis ryškis – 6,0. Mesjė 46 skersmuo siekia ~30 šviesmečių. Manoma, kad šiame spiečiuje iš viso yra maždaug 500 žvaigždžių, apie 150 iš jų ryškis yra 10–13. Ryškiausios spiečiaus žvaigždės priklauso A0 spektrinei klasei. Spiečių atrado Šarlis Mesjė 1771 m. (į savo katalogą įtraukė tų pačių metų vasario 19 d.).